CONSILIUL MUNICIPAL ORHEI PROIECT

**D E C I Z I E**

Nr. \_\_\_\_\_

Din \_\_\_\_\_\_\_\_\_\_20\_\_\_\_

Cu privire la rezultatele consultărilor

publice din 25.06.2020 în vederea

modificării destinației unor terenuri

În temeiul art. 14 alin. (2), lit. o) din Legea Republicii Moldova nr. 436-XVI din 28.12.2006 privind administraţia publică locală; art. 10, 118-126 Cod administrativ al Republicii Moldova nr. 116 din 19.07.2018; art. 6 și art. 30 din Legea Republicii Moldova nr. 835-XIII din 17.05.1996 “Privind principiile urbanismului și amenajării teritoriului“, Legea Parlamentului Republicii Moldova nr. 163 din 09.07.2010 „Privind autorizarea executării lucrărilor de construcţie”, Dispoziția nr. 27 din 28.01.2020 „Cu privire la organizarea consultărilor publice privind modificarea subzonelor funcționale”, Decizia Consiliului orășenesc Orhei nr. 10.43 din 30.10.2009 „Cu privire la aprobarea Planului Urbanistic General al orașului Orhei” și prescripțiile din Regulamentul local de urbanism al or. Orhei, parte componentă a PUG Orhei, și examinînd Nota informativă prezentată de arhitectul-șef,

**CONSILIUL MUNICIPAL ORHEI DECIDE:**

1. Se ia act de rezultatele consultărilor publice privind modificarea subzonelor funcționale conform procesului verbal nr. 2 din 25.06.2020 (se anexează).
2. Se aprobă modificarea prin substituirea subzonei funcționale, „E 1 – subzona unităților economice și de producere (industriale și agricole)”, situată în cadrul Unității teritoriale de referință UTR 1 cu subzona funcțională „L2 – subzona locuibilă multietajată și alte funcțiuni complementare” pentru terenul din str. C. Negruzzi, nr. 80A, numărul cadastral 6401105181, mun. Orhei.
3. Autoritatea executivă a Consiliului municipal Orhei va elibera actele permisive pentru elaborarea Planului Urbanistic de Detaliu (PUD) conform legislației în vigoare.
4. Se obligă proprietarul terenului cu numărul cadastral 6401105181, să obțină documentele permisive pentru elaborarea Planului Urbanistic de Detaliu (PUD) în vederea încadrării obiectivului preconizat pentru proiectare și construcție în subzona funcțională aprobată.
5. Se obligă proprietarul terenului cu numărul cadastral 6401105181 să prezinte spre examinare autorității executive a Consiliului municipal Orhei Planul Urbanistic de Detaliu (PUD), elaborat de către organizații de proiectare autorizate în domeniu și coordonat cu INCP „URBANPROIECT” (autorul Planului Urbanistic General al orașului Orhei).
6. Autoritatea executivă a Consiliului municipal Orhei, în urma studierii Planului Urbanistic de Detaliu (PUD), prezentat de beneficiar și constatînd corespunderea parametrilor de încadrare a obiectivului în subzona aprobată pentru modificare, va elibera actele permisive pentru elaborarea documentației de proiect și construire conform legislației în vigoare.
7. Prezenta decizie intră în vigoare la data includerii acestea în Registrul de stat al actelor locale și poate fi atacată în Judecătoria Orhei în termen de 30 zile de la data comunicării.
8. Controlul asupra executării prezentei decizii revine viceprimarului de ramură al mun. Orhei.

Primar Pavel VEREJANU

Viceprimar Cristina COJOCARI

Viceprimar Anastasia ȚURCAN

Viceprimar Valerian CRISTEA

Specialist (jurist) Grigore MÎRA

Secretarul Consiliului Ala BURACOVSCHI

Autor: Arhitect-șef Oleg MAEVSCHI

Specialist Principal Alina TRUSOVSCAIA

tel.023521332 Email: maevschioleg@gmail.com

NOTA INFORMATIVĂ

La proiectul de decizie nr. \_\_\_\_\_\_\_\_\_din \_\_\_\_\_\_\_\_\_\_\_\_\_\_\_\_\_\_\_20\_\_\_\_

“ Cu privire la rezultatele consultărilor publice din 25.06.2020 în

vederea modificării destinației unor terenuri”

|  |
| --- |
| * + - 1. Denumirea autorului şi, după caz, a participanţilor la elaborarea proiectului -   Arhitect-șef mun. Orhei Oleg Maevschi. |
|  |
| 2. Condiţiile ce au impus elaborarea proiectului de act normativ şi finalităţile urmărite:  Cererea pentru schimbarea destinației terenului din subzona „E1- unități economice și de producție și agricolă”, ce corespunde terenului din str. C. Negruzzi, nr.80/A, cu subzona funcțională „L2 - blocuri locative multietajate cu apartamente colective și alte funcții complementare” depusă de SRL „Design și Inginerie”, Schița de proiect privind construcția unui bloc de locuințe cu parcare auto subterană pe terenul cu suprafața de 0,1023 ha, din str. C. Negruzzi, nr.80/A, nr. cadastral 6401105.181 din str. C. Negruzzi, 80/A, mun. Orhei, Procesul verbal al dezbaterilor publice nr. 2 din 25.06.2020 cu privire la schimbarea destinației unor terenuri. Decizia consiliului municipal este temeiul juridic pentru actualizarea PUG. |
|  |
| 3. Descrierea gradului de compatibilitate pentru proiectele care au ca scop armonizarea legislaţiei naţionale cu legislaţia Uniunii Europene: |
|  |
| 4. Principalele prevederi ale proiectului şi evidenţierea elementelor noi:  Conform art. 14 a Legii privind administraţia publică locală nr. 436-XVI din 28.12.2006; titl. VII cap. I din Codul administrativ al Republicii Moldova; art. 6 și art. 30 din Legea Republicii Moldova nr. 835-XIII din 17.05.1996 “Privind principiile urbanismului și amenajării teritoriului“. |
|  |
| 5. Fundamentarea economico-financiară:  Cheltuielile vor fi suportate de beneficiar. |
|  |
| 6. Modul de încorporare a actului în cadrul normativ în vigoare:  Conform PUG terenul se află în unitatea teritorială de referinţă UTR-1, subzona „E1- unități economice și de producție și agricolă”. Situația existentă - terenul viran, adiacent subzonei obiectivelor de utilitate publică - C 1 și – subzonei de locuințe cu regim mic de înălțime și funcțiuni complementare - L1. |
|  |
| 7. Avizarea şi consultarea publică a proiectului:  Plasarea pe site-ul Primăriei. |
|  |
| 8. Constatările expertizei anticorupție – nu este cazul |
|  |
| 9. Constatările expertizei juridice – proiectul de decizie se avizează de specialistul jurist al Primăriei Orhei. |
|  |
| 10. Constatările altor expertize nu au fost efectuate |
|  |

Arhitect - șef al mun. Orhei Oleg MAEVSCHI